Lietuvos sveikatos mokslų universitetas

Lietuvos sveikatos mokslų universitetas (LSMU) – universitetas Lietuvoje, Kaune.

2020 m. dirbo 2808 darbuotojai (iš jų – 956 mokslų daktarai), iš jų – 1211 dėstytojų, 278 mokslo darbuotojai.

 Istorija 
Universitetas LR Seimo nutarimu įkurtas 2010 m. birželio 30 d., susijungus dviem aukštosioms mokykloms – Kauno medicinos universitetui ir Lietuvos veterinarijos akademijai.
|thumb|180px|left|LSMU Centriniai rūmai

LSMU yra didžiausia  sveikatos specialistų rengimo įstaiga Lietuvoje. LSMU studijų ir mokslinio darbo tradicijos siekia Vytauto Didžiojo universiteto Medicinos fakulteto, vėliau tapusio Kauno medicinos institutu, laikus.

2013 metais Kauno mieste, Vilijampolėje, atidaryta LSMU mokykla.

 Studijos 
Universitete vykdomos trijų pakopų studijos: pirmosios (pagrindinės universitetinės), antrosios ir trečiosios. Nepertraukiamos studijos, apimančios pirmąją ir antrąją pakopas, vadinamos vientisosiomis. Baigusiesiems nuosekliąsias pirmosios, antrosios pakopos ar vientisąsias universitetines studijas suteikiamas kvalifikacinis (bakalauro arba magistro) laipsnis ir (arba) profesinė kvalifikacija. Studijos vykdomos nuolatine ir ištęstine studijų forma.

 Taip pat skaityti 
 Sąrašas:Lietuvos sveikatos mokslų universiteto Tarybos nariai

 Šaltiniai 

 Nuorodos 

 Lietuvos sveikatos mokslų universiteto tinklalapis